Legal Document

Category: 514

Text:
82. ΑΠΟΦΑΣΗ ΕΘΝΙΚΗΣ ΕΠΙΤΡΟΠΗΣ ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) Αριθ. 275/72Β της 7 /12 Φεβρ. 2003 (ΦΕΚ Β΄148) Καθορισμός Τηλεπικοινωνιακών Οργανισμών με Σημαντική Θέση στην Εθνική Αγορά Διασύνδεσης Δημοσίων Τηλεπικοινωνιακών Δικτύων και Υποχρεώσεις αυτών. Έχοντας υπόψη: α.το Νόμο 2867/2000 "Οργάνωση και Λειτουργία των Τηλεπικοινωνιών και άλλες Διατάξεις" (ΦΕΚ 273/Α/2000), ιδιαίτερα τα άρθρα 3 παράγρ.14 εδάφιο ζ΄, σε συνδυασμό με τα άρθρα 8 παρ. 1, 8  παρ. 3, 8 παρ. 7, 13 παρ. 12 και τις γενικές αρχές του άρθρου 1 παρ. 4, β.την Οδηγία 97/33/ΕΚ του Ευρωπαϊκού Κοινοβουλίου και του Συμβουλίου για τη Διασύνδεση στο χώρο των Τηλεπικοινωνιών προκειμένου να διασφαλιστεί Καθολική Υπηρεσία και Διαλειτουργικότητα, με εφαρμογή των αρχών Παροχής Ανοικτού Δικτύου, ΕΕ L 199, 26-7-1997 και ειδικά το άρθρο 7 παράγρ.2 αυτής, γ.το Π.Δ. 165/1999 περί εναρμόνισης της Ελληνικής νομοθεσίας με την Οδηγία 97/33/ΕΚ του Ευρωπαϊκού Κοινοβουλίου και του Συμβουλίου για τη Διασύνδεση στο χώρο των Τηλεπικοινωνιών προκειμένου να διασφαλιστεί Καθολική Υπηρεσία και Διαλειτουργικότητα, με εφαρμογή των αρχών Παροχής Ανοικτού Δικτύου, (ΦΕΚ 159/Α/1999), δ.την Απόφαση της ΕΕΤΤ ΑΠ.: 211/3/16-3-2001 "Κανονισμός Αρχών Κοστολόγησης και Τιμολόγησης" (ΦΕΚ 466/Β/2001), ε.την "Ανακοίνωση της Επιτροπής για την Εφαρμογή των Κανόνων Ανταγωνισμού σε Συμφωνίες Πρόσβασης στον Τομέα των Τηλεπικοινωνιών Πλαίσιο, σχετικές Αγορές και Αρχές" (98/C265/02), 22-8-1998, στ.την Εισήγηση της αρμόδιας Υπηρεσίας  της ΕΕΤΤ αριθ. 2685/Φ.600/28-1-2003, ζ.το έγγραφο, Αριθ. Πρωτ. ΕΕΤΤ ΕΜΠ. ΥΠΗΡ. 198/Φ.960/5-2-2003, της αρμόδιας Υπηρεσίας της ΕΕΤΤ, η.το γεγονός ότι από τις διατάξεις της παρούσας Απόφασης δεν προκαλείται δαπάνη σε βάρος του Κρατικού Προϋπολογισμού, Εκτιμώντας ότι : 1.Ένας Τηλεπικοινωνιακός Οργανισμός θεωρείται ότι έχει Σημαντική Θέση στην Αγορά όταν κατέχει μερίδιο ίσο ή μεγαλύτερο του 25% στη γεωγραφική αγορά όπου δραστηριοποιείται και στο τηλεπικοινωνιακό αντικείμενο συγκεκριμένης υπηρεσίας.  2.Κατ' εξαίρεση του παραπάνω σημείου 1, η ΕΕΤΤ μπορεί να ορίσει με ειδικά αιτιολογημένη Απόφασή της και κατά τους ορισμούς του Κοινοτικού και Εθνικού δικαίου, ότι ένας Οργανισμός που κατέχει μερίδιο σε συγκεκριμένη αγορά μικρότερο ή μεγαλύτερο του 25% αποτελεί ή δεν αποτελεί αντίστοιχα Οργανισμό με Σημαντική Θέση στην Αγορά.  (Μετά τη σελ. 386,434) Σελ. 386,435 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.80-82 Κατά το σχετικό προσδιορισμό λαμβάνεται υπ' όψιν η δυνατότητα ενός Οργανισμού να επηρεάζει τις συνθήκες της αγοράς, ο κύκλος εργασιών σε σχέση με το μέγεθος της αγοράς αυτής, ο έλεγχος που ασκεί στα μέσα πρόσβασης στους τελικούς χρήστες, η πρόσβασή του σε χρηματοδοτικούς πόρους και η πείρα του στην παροχή προϊόντων και υπηρεσιών στην αγορά αυτή. 3.Η Αγορά της Διασύνδεσης υπολογίζεται ως το άθροισμα : α.Των συνολικών εσόδων Διασύνδεσης όλων των Φορέων Δημοσίων Σταθερών Δικτύων για κλήσεις οι οποίες τερματίζουν στους τελικούς τους χρήστες. Η υπό μέτρηση κίνηση τερματισμού περιλαμβάνει την εσωτερική κίνηση των εν λόγω Φορέων και την κίνηση Διασύνδεσης η οποία προέρχεται από όλα τα άλλα Δημόσια Σταθερά και Κινητά Δίκτυα, Εθνικά και Διεθνή.  β.Των συνολικών εσόδων Διασύνδεσης όλων των Φορέων Δημοσίων Σταθερών Δικτύων για τη Διασύνδεση Μισθωμένων Γραμμών, Εθνικών και Διεθνών.  Διευκρινίζεται ότι στα συγκεκριμένα έσοδα λαμβάνονται υπόψη μόνον τα έσοδα από Μισθωμένες Γραμμές οι οποίες χρησιμοποιούνται για Διασύνδεση και αντικατάσταση της ανά λεπτό χρέωσης της Διασύνδεσης. Όλα τα άλλα έσοδα από Μισθωμένες Γραμμές λογίζονται στον υπολογισμό της Σημαντικής Θέσης στην Αγορά Μισθωμένων Γραμμών. γ.Των συνολικών εσόδων Διασύνδεσης όλων των Φορέων Δημοσίων Κινητών Δικτύων για κλήσεις οι οποίες τερματίζουν στους τελικούς τους χρήστες. Η υπό μέτρηση κίνηση περιλαμβάνει την εσωτερική κίνηση των εν λόγω Φορέων και την κίνηση Διασύνδεσης η οποία προέρχεται από όλα τα άλλα Δημόσια Σταθερά και Κινητά Δίκτυα, Εθνικά και Διεθνή. 4.Η αγορά Διασύνδεσης σύμφωνα με την Οδηγία 97/33/ΕΚ και το Π.Δ.165/99 προσδιορίζεται ως Εθνική αγορά. Τούτο διότι δεν παρουσιάζονται σε κάποια επιμέρους περιοχή εντός της Ελληνικής Επικράτειας ανεξάρτητα χαρακτηριστικά ούτε επηρεάζεται ουσιωδώς η λειτουργία της αγοράς από εξωγενείς παράγοντες. 5.Το μερίδιο αγοράς των Τηλεπικοινωνιακών Οργανισμών που δραστηριοποιούνται στην Εθνική αγορά Διασύνδεσης σύμφωνα με τα ανωτέρω σημεία 3 και 4 περιγράφεται στο Παράρτημα Α, το οποίο προσαρτάται και αποτελεί αναπόσπαστο μέρος της παρούσας. Σελ. 386,436 Τεύχος      Σελ.        6.Ειδικά σε σχέση με τον ΟΤΕ σημειώνουμε ότι έχει αυξημένη δυνατότητα να επηρεάζει ευρύτερα την Τηλεπικοινωνιακή αγορά όπως προκύπτει και από την Απόφαση της Ευρωπαϊκής Επιτροπής CaseCOMP/M.2565-PPC/WIND/JV όπου αναφέρεται ότι ο ΟΤΕ κατέχει de facto Μονοπωλιακή Θέση στην Αγορά Σταθερής Φωνητικής Τηλεφωνίας και Δεσπόζουσα Θέση στην Αγορά Μετάδοσης Δεδομένων για Επιχειρήσεις και στην Αγορά Πώλησης Χωρητικότητας Μετάδοσης. Οι συνθήκες από την ημερομηνία έκδοσης της ανωτέρω Απόφασης δεν έχουν αλλάξει ουσιωδώς και επιπλέον δεν έχει αναπτυχθεί επαρκώς η Αδεσμοποίητη Πρόσβαση στον Τοπικό Βρόχο και η Σταθερή Ασύρματη Πρόσβαση που εκτιμάται ότι θα συμβάλλουν στην ανάπτυξη του ανταγωνισμού στα μέσα πρόσβασης στους τελικούς χρήστες.  Από τα ανωτέρω προκύπτει πρωτίστως ότι ο ΟΤΕ διαθέτει εκτενή έλεγχο στα μέσα πρόσβασης στους τελικούς χρήστες.  Επιπλέον ο ΟΤΕ είναι Οργανισμός ο οποίος διαθέτει εκτενή πρόσβαση σε χρηματοδοτικούς πόρους και μεγάλη εμπειρία στην παροχή προϊόντων και υπηρεσιών στην Τηλεπικοινωνιακή αγορά ευρύτερα κάτι το οποίο συνεπάγεται λογικά και γνώση και εμπειρία του συνόλου των ζητημάτων τα οποία αφορούν τη φυσική και λογική Διασύνδεση, το κόστος της, την παρούσα τεχνολογική επάρκεια, την ανάγκη και την έκταση επενδύσεων. Τέλος, δεν είναι χωρίς σημασία και συνεκτιμάται το γεγονός ότι από όλους τους Οργανισμούς οι οποίοι δραστηριοποιούνται στην Εθνική αγορά και μάλιστα από Οργανισμούς που φέρονται να έχουν μεγαλύτερο μερίδιο αγοράς στην Εθνική Αγορά Διασύνδεσης, ο ΟΤΕ ως απόλυτο  22.ΔΑ.α.82 Οργάνωση και Λειτουργία των Τηλεπικοινωνιών - Ε.Ε.Τ.Τ. Νομικό Μονοπώλιο μέχρι το 1992 και Νομικό Μονοπώλιο στην Αγορά Σταθερών Τηλεπικοινωνιακών Δικτύων και Υπηρεσιών μέχρι την 31-12-2000, είναι ο μόνος Οργανισμός με δυνατότητα δραστηριοποίησης σε κάθε δυνατή μορφή ανάπτυξης τηλεπικοινωνιακού δικτύου και μορφή παροχής πρόσβασης σε τελικούς χρήστες, πολλώ δε μάλλον που και η κατέχουσα τη δεύτερη θέση στην αγορά Διασύνδεσης Εταιρεία "COSMOTE - Κινητές Τηλεπικοινωνίες Α.Ε" (με μικρή διαφορά από την πρώτη Εταιρεία "VODAFONE - ΠΑΝΑΦΟΝ Ανώνυμη Ελληνική Εταιρεία Τηλεπικοινωνιών") αποτελεί απόλυτα ελεγχόμενη θυγατρική του.  Η παρούσα κατάσταση της αγοράς στην Ελλάδα συγκεκριμένα αλλά και γενικότερα οι υψηλές επενδυτικές και κανονιστικές προϋποθέσεις εισόδου στην αγορά των Τηλεπικοινωνιών, δεν σηματοδοτούν προς το παρόν την ουσιαστική αλλαγή των παραπάνω δεδομένων. Τέλος η πορεία του ΟΤΕ και του Ομίλου τον οποίο ελέγχει, όπως διαφαίνεται και από την πορεία των μετοχών στα χρηματιστήρια που είναι εισηγμένες, φανερώνει τη δυνατότητά του να αντιμετωπίσει και να περιορίσει τη δραστηριοποίηση ανταγωνιστών και τη διατήρηση της θέσης του, διαθέτοντας  προς τούτο τους απαραίτητους πόρους. 7.Σε σχέση με την Εταιρεία "COSMOTE - Κινητές Τηλεπικοινωνίες Α.Ε.", παρατηρείται επιπλέον ότι είναι απόλυτα ελεγχόμενος από τον ΟΤΕ Οργανισμός ο οποίος σε παρά πολλές περιπτώσεις και πρόσφατα προβαίνει σε κοινές διαφημιστικές εκστρατείες με τον ΟΤΕ προβάλλοντας από κοινού τις υπηρεσίες που παρέχουν και δίδοντας έτσι ο ένας στον άλλο ακόμα μεγαλύτερη πρόσβαση στα Μέσα Μαζικής Ενημέρωσης και δυνατότητα προβολής. Επιπλέον οι δύο Οργανισμοί έχουν προβεί σε εκτενή συνεγκατάσταση και χρήση κοινών υποδομών και συνεργασία ακόμα και σε επίπεδο λιανικής. Συνεπώς η Εταιρεία "COSMOTE - Κινητές Τηλεπικοινωνίες Α.Ε." λόγω αυτών των σταθερών και επεκτεινόμενων σχέσεων έχει ιδιαίτερα σημαντική δυνατότητα πρόσβασης στους τελικούς χρήστες. Η πορεία της Εταιρείας "COSMOTE - Κινητές Τηλεπικοινωνίες Α.Ε." τόσο αυτοδύναμα, όσο στα πλαίσια του Ομίλου, χρηματοοικονομικά είναι ιδιαίτερα σταθερή και αναπτυσσόμενη, κάτι που επιτρέπει την πρόσβαση σε πόρους χρηματικούς.  Ακόμα πρέπει να ληφθεί υπ' όψιν ότι λογικά αναμένεται ακόμα μεγαλύτερη ενίσχυση της θέσης της από το γεγονός ότι τον Ιούλιο του 2002 της απενεμήθη και Φάσμα "ΕGSM", κάτι που επιτρέπει ακόμα μεγαλύτερη ανάπτυξη των υπηρεσιών κινητής που προσφέρει ενώ επίσης απέκτησε μέσω του ΟΤΕ Φάσμα στην περιοχή 25GHz με το οποίο αποκτά τη δυνατότητα αυτόνομης εισόδου στην Σταθερή Τηλεφωνία μέσω της Σταθερής Ασύρματης Πρόσβασης. Σημειωτέων ότι ενώ οι περισσότεροι κάτοχοι Αδειών για Σταθερή Ασύρματη Πρόσβαση έχουν ζητήσει παράταση για την ανάπτυξη του δικτύου τους, η Εταιρεία "COSMOTE - Κινητές Τηλεπικοινωνίες Α.Ε." δεν έχει ζητήσει οποιαδήποτε παράταση, και ύστερα από προφορική εισήγηση  του Προέδρου, αποφασίζει : 1.Ορίζει ως Τηλεπικοινωνιακούς Οργανισμούς με Σημαντική Θέση στην Εθνική Αγορά Διασύνδεσης τις Εταιρείες : i."VODAFONΕ - ΠΑΝΑΦΟΝ  Ανώνυμη Ελληνική Εταιρεία    Τηλεπικοινωνιών"  ii."COSMOTE - Κινητές Τηλεπικοινωνίες Α.Ε." iii."Οργανισμός Τηλεπικοινωνιών της Ελλάδας Α.Ε. (ΟΤΕ Α.Ε.)" 2.Ορίζει ότι οι ανωτέρω  τρεις (3) Οργανισμοί υποχρεούνται να εκπληρώσουν όλες τις σχετικές υποχρεώσεις που προβλέπονται από την κείμενη Εθνική και Ευρωπαϊκή νομοθεσία. 3.Η ισχύς της παρούσας Απόφασης άρχεται από τη δημοσίευσή της στην Εφημερίδα της Κυβερνήσεως. 4.Προσαρτάται και αποτελεί αναπόσπαστο μέρος της παρούσας το ακόλουθο Παράρτημα Α. ΠΑΡΑΡΤΗΜΑ Α Αποτελέσματα υπολογισμού του Μεριδίου Αγοράς  του κάθε Τηλεπικοινωνιακού Οργανισμού  στην Εθνική Αγορά Διασύνδεσης ΤΕΛΙΚΑ ΑΠΟΤΕΛΕΣΜΑΤΑ  SMP - IC  -  10  ΜΗΝΕΣ 2002  ΕΤΑΙΡΕΙΑ "ΟΤΕ" "VODAFONΕ" "COSMOΤΕ" "STET" ΑΛΛΟΙ ΣΥΝΟΛΟ ΑΣΤΙΚΗ Local 0% - Single T.100% 27,5%  28,5% 26,1% 16,6%   1,4%  100,0% ΑΣΤΙΚΗ Local 100% - Single T.0% 23,2%  30,1% 27,6% 17,6%   1,5%  100,0% (Μετά τη σελ. 386,436) Σελ. 386,437 Τεύχος      Σελ.